ddrg/super_eurlex huggingface dataset:
27.

märgib seoses eelarve täitmisele heakskiidu andmise eest vastutavate institutsioonide märkuste ja tähelepanekutega, mis tehti seoses asjaoluga, et amet on üks vähestest mitme asukohaga liidu ametitest ja et amet sõlmis mitmes asukohas üürilepingud asjakohast kohaliku turu analüüsi tegemata, et praeguse olukorra lahendamiseks alustatakse Roomas asuva kontori jaoks peatselt uut pakkumismenetlust, millele eelneb kontori üürimiseks tehtav nõuetekohane turuanalüüs; märgib lisaks, et Ateena kontori puhul lõppes kehtiv üürileping 2020. aasta jaanuaris ning praegu valmistatakse ette uut hankemenetlust, mis hõlmab nõuetekohast turuanalüüsi; märgib lisaks, et Pagani (Lesbos) töötlemisüksus viis esmase vastuvõtu keskustes asuvad operatiivsed töökohad keskustest välja; märgib, et Küprose büroo osas sõlmiti 2018. aasta keskel hoone omanikuga uus leping, millele eelnes hankemenetlust eesmärgiga esialgne leping seadustada ja lisada võimalus uute vajaduste tekkides seda laiendada; väljendab heameelt 15. veebruaril 2019 vastu võetud uue hankestandardi töökorra üle, milles antakse juhiseid hanke- ja lepingute haldamise menetluse tundlike aspektide kohta ja mis sisaldab üksikasjalikud sätted turu-uuringute kohta; võtab teadmiseks ameti püüdlused viia oma hankemenetlused kooskõlla metoodikaga, mida komisjoni talitused peavad järgima hoonete otsimisel ja nende üle läbirääkimiste pidamisel, ning avaldada turuväljavaadete teateid kõigi kavandatavate kinnisvaralepingute kohta, et suurendada läbipaistvust ja konkurentsi;
rõhutab, et ametit rahastatakse osaliselt lõivudest, mida ta saab ettevõtetelt, kes taotlevad kemikaalide registreerimist vastavalt Euroopa Parlamendi ja nõukogu määrusele (EÜ) nr 1907/2006 ( 3 ) ; märgib, et kohaldatavad tasud sõltuvad ettevõtte suurusest ja registreeritud kemikaalide hulgast; märgib, et amet tegi kindlaks, et umbes 52 % ettevõtetest olid näidanud oma suurust valesti ja maksnud seetõttu väiksemaid lõive; rõhutab asjaolu, et nimetatud leid näitab puudusi süsteemis, mis tugineb liigselt taotlejate endi esitatud andmetele; märgib, et amet on aastate jooksul esitanud korrigeeritud lõivude ja haldustasude kohta arveid summas 17,9 miljonit eurot ning et amet on teinud märkimisväärseid edusamme ebaõigesti vähendatud lõivude ja tähtajaks tasumata halduskulude sissenõudmisel; märgib siiski, et edaspidi tuleb teha märkimisväärses mahus täiendavaid kontrolle ja et 2018. aasta lõpus ei olnud veel teada, kui suures summas tuleb tasusid korrigeerida; nõuab tungivalt, et amet kehtestaks samasugused põhjalikud eelkontrollid, et vähendada valeandmete esitamise ohtu; nõuab lisaks tungivalt, et riiklikud täitevasutused tõhustaksid kontrollisüsteeme, mida kasutatakse ettevõtete deklareeritud kemikaalide koguste kontrollimiseks ja avaldamiseks; palub, et amet annaks eelarve täitmisele heakskiidu andmise eest vastutavale institutsioonile teada, mida ta on ette võtnud ja mida saavutanud, et jätkata kontrollimist ootavate dokumentide märkimisväärse hulga vähendamist ja korrigeerida tasusid ning nõuda sisse tasumata lõivud; kutsub komisjoni üles kavandama meetmeid selle olukorra lahendamiseks, et vältida taotlejate suurust käsitlevates deklaratsioonides esinevaid pettusi ja võimaldada ametil oma eelarvet stabiilsemalt kavandada;
7.

tuletab meelde asjaolu, et nii uute juhtumite kui ka pooleliolevate juhtumite arv (st juhtumid, mis nõuavad keerulisi uurimisi, mis võivad kesta mitu aastat) on viimastel aastatel suurenenud, ning et töökoormus peaks 2019. aasta lõpus jõustuvate uute volituste tõttu veelgi suurenema, pidades ühtlasi silmas täiendavaid vahendeid, mida on vaja selleks, et Eurojust saaks Euroopa Prokuratuuri tööd toetada; toonitab, et liidu kodanike turvalisuse tagamiseks on raskete piiriüleste kuritegude valdkonnas oluline peale kurjategijate vahistamise neile ka tulemuslikult süüdistused esitada; tuletab lisaks meelde, et nii 2017. kui ka 2018. aastal korraldati 17 koordineerimiskeskust, mis näitab selle töövahendi populaarsust ja kasulikkust; rõhutab, et Eurojustil on liidu julgeolekuahelas väga tähtis roll ning tema eelarve peaks vastama ülesannetele ja prioriteetidele ning võimaldama tal oma volitusi täita; on seetõttu äärmiselt mures komisjoni poolt mitmeaastase finantsraamistiku 2021–2027 jaoks kavandatud suurte eelarvekärbete pärast, mis kahjustaksid Eurojusti tööd ja kujutaksid seega liikmesriikides julgeolekuriske; kutsub Euroopa Parlamendi kodanikuvabaduste, justiits- ja siseasjade komisjoni üles paluma Eurojusti haldusdirektoril tutvustada Eurojusti eeldatavaid pikaajalisi rahastamisvajadusi (sealhulgas teavitada, kui suure osa tulevikuks kavandatud ülesannetest saaks katta tõhususe kasvuga) ning käsitleda ka ebapiisavast rahastamisest tulenevaid tegevuslünki ja nende eeldatavat mõju võitlusele piiriülese kuritegevuse vastu;
märgib, et kontrollikoja aruande kohaselt allkirjastas agentuur 15. detsembril 2016. aastal raamlepingu satelliitsüsteemi Galileo kasutamiseks perioodil 2017–2027, maksumusega 1 500 000 000 eurot; märgib ühtlasi, et leping sõlmiti avaliku hankemenetluse alusel; märgib, et üks osalenud pakkuja on algatanud kohtumenetluse ja vaidlustanud hankemenetluse tulemused; võtab teadmiseks, et raamlepingu hanke ning kõigi sellega seotud lepingute ja tulevaste maksete seaduslikkuse ja korrektsuse kohta teeb otsuse Euroopa Liidu Kohus; juhib tähelepanu asjaolule, et kirjalik menetlus lõpetati 2019. aasta esimeses kvartalis, suuline ärakuulamine pidi toimuma 2019. aasta teises või kolmandas kvartalis ning Euroopa Liidu Kohus pidi otsuse tegema 2019. aasta viimases kvartalis, kuid lõpetas menetluse 3. detsembril 2019 (kohtuasi T-99/17) ( 3 ) ; võtab agentuuri lepingu sõlmimise otsuse võimaliku tühistamise tagajärgede õigusliku analüüsi põhjal teadmiseks, et tõenäoliselt ei nõuta agentuurilt lepingu lõpetamist, vaid ta peaks pigem katma hageja kohtukulud ligikaudu 300 000 euro ulatuses ja võimaliku kahju, mis on ära toodud agentuuri raamatupidamise aastaaruandes; palub agentuuril anda eelarve täitmisele heakskiidu andmise eest vastutavale institutsioonile selles valdkonnas tehtud edusammudest teada;
22.

võtab teadmiseks keskuse olemasolevad meetmed ja jätkuvad pingutused, mille eesmärk on tagada läbipaistvus, huvide konfliktide ennetamine ja haldamine ning rikkumisest teatajate kaitse; juhib siiski murega tähelepanu sellele, et keskuse veebisaidil ei ole veel avaldatud kõrgema juhtkonna elulookirjeldusi ning et keskuse kõrgem juhtkond, koosseisulised eksperdid ja assistendid deklareerivad võimalikke huvide konflikte vaid siis, kui need avalduvad vastavalt keskuse huvide konfliktide ennetamise ja haldamise 2014. aasta poliitikale; võtab teadmiseks keskuse ajakohastatud suunised huvide konfliktidest teatamise kohta valiku- ja värbamisprotsessis ning haldusnõukogu liikmete, sõltumatute ekspertide ja muude töötajate huvide konfliktide ennetamise ja haldamise eeskirjade muutmise ettevalmistamise;
märgib, et kontrollikoja aruande kohaselt on üks peamine kohustus (vastavalt Euroopa Parlamendi ja nõukogu direktiivile 2008/104/EÜ ( 3 ) ja Leedu tööõigusele) tagada, et ajutistel töötajatel on samad töötingimused kui neid kasutava organisatsiooni otse palgatud töötajatel; märgib siiski, et lepingutes ei nõutud, et ajutist tööd pakkuvad bürood nimetatud tingimusi kindlasti järgiksid, ning puuduvad tõendid selle kohta, et instituut oleks ise oma otse värvatud töötajate töötingimusi ajutiste töötajate omadega võrrelnud, mis tekitab kohtuvaidluste ja mainega seotud riske; palub instituudil oma ajutiste töötajate töötingimusi analüüsida ning tagada, et need oleksid liidu ja liikmesriigi tööõigusega kooskõlas;
20.

märgib, et läbi on viidud komisjoni lõplik hindamine FCH suhtes ajavahemikul 2008–2016 ja programmi „Horisont 2020“ raames tegutseva FCH2 vahehindamine, mis hõlmab ajavahemikku 2014–2016, et ühisettevõtte juhatus kinnitas 2018. aasta märtsis tegevuskava, millest on juba alustatud mitmeid meetmeid, ning eeldatavasti viiakse enamik programmist ajavahemikul 2018–2019 lõpule, kuid et tuleb võtta arvesse, et mõned meetmed rakendatakse ilmselt järgmisel programmitöö perioodil;
2.

väljendab heameelt asjaolu üle, et ameti sõnul on tehtud märkimisväärseid edusamme ressursside jagamisel teiste samalaadse tegevusega ametitega kattuvate ülesannete täitmiseks; märgib samuti, et amet tegi inimeste tervisega seotud küsimustes ühiseid jõupingutusi teiste teaduspõhiste ametitega, sealhulgas Euroopa Kemikaaliameti ja Euroopa Toiduohutusametiga; väljendab heameelt asjaolu üle, et huvi ameti teabe ja andmete vastu kasvab; on arvamusel, et keskkonnateabe levitamine on uue komisjoni poliitika ja kliimamuutuste ohtude seisukohast väga oluline;
78.

peab kahetsusväärseks, et liidu toetusel APSA-le on olnud vähene mõju ja see on vajanud ümberorienteerimist ja et liidu toetus oli keskendunud peamiselt Aafrika rahu ja julgeoleku struktuuri põhiliste tegevuskulude katmisele ning et APSA on olnud palju aastaid väga suurel määral sõltuv rahastajate toetusest;
2.

rõhutab, et kuna liidu eelarves, millest tuleks toetada järjest suuremat arvu liidu prioriteete ja kohustusi, on rahalised vahendid piiratud, tuleb liidu finantshuve tingimata kaitsta ja kõigil tasanditel tuleb teha võimalikult suuri jõupingutusi, et ennetada pettust, korruptsiooni ja liidu vahendite väärkasutust ning selliste tegude vastu võidelda; rõhutab, et Euroopa Prokuratuuri loomine on liidu finantshuvide kaitsmiseks väga tähtis; heidab ette, et Euroopa Prokuratuuri ülesehitusetapiks ei ole eraldatud piisavalt raha ega personali ning komisjon on selle vajadusi alahinnanud; rõhutab, et Euroopa Prokuratuur peab menetlema kuni 3 000 juhtumit aastas; rõhutab, et selleks, et Euroopa Prokuratuur hakkaks 2020. aasta lõpuks täielikult tööle, on tal juurde vaja vähemalt 76 ametikohta ja 8 miljonit eurot; soovitab tungivalt komisjonil esitada paranduseelarve projekti; kordab, et Euroopa Parlament on täielikult vastu Euroopa Pettustevastase Ameti (OLAF) ametikohtade vähendamisele 45 võrra;
9.

nõuab tungivalt, et keskus võtaks vastu kestliku ärimudeli kooskõlas ümberkujundamiskavaga, mis töötati välja tõlkekeskust kui ELi ametitele ja asutustele ühise keeleteenuse pakkujat käsitleva välisuuringu „Study on the Translation Centre as the Linguistic Shared Service Provider for the EU Agencies and Bodies“ alusel; ergutab keskust täielikult rakendama meetmeid, mis aitaksid kohandada uut ärimudelit tehnoloogia arenguga, mille näiteks on veebitõlke ja kõnetuvastuse projekt;
B.

arvestades, et kontrollikoda märgib oma aastaaruandes ameti eelarveaasta 2018 raamatupidamise aastaaruande kohta (edaspidi „kontrollikoja aruanne“), et ta on saanud piisava kindluse selle kohta, et ameti raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
3.

märgib kontrollikoja aruande põhjal, et 2018. aastal olid ametil koostööd tegevate riikidega põhitegevuseks sõlmitud rahastamislepinguid, mis moodustasid 59 % ameti eelarvest; märgib, et amet asus rakendama uut, lihtsustatud rahastamiskava, mis põhineb valdavalt inimressursside kasutuselevõtuga seotud kulutuste ühikuhindadel, ning võttis 2018. aasta lõpus kasutusele uue järelkontrollisüsteemi, mis hõlmab igat liiki kulusid, ja muutis ka oma finantstegevuse eelkontrolli süsteemi; juhib tähelepanu sellele, et kontrollikoda rõhutab, et seadmetega seotud kulude hüvitamine põhineb endiselt tegelikel kuludel ja et ühikuhindadel põhinevatele hüvitistele ülemineku projekt ei ole ikka veel tulemusi andnud; võtab lisaks murega teadmiseks kontrollikoja tähelepaneku, et alates 2014. aastast ei ole koostööd tegevate riikide esitatud tõendid seadmetega seotud kulude kohta ikka veel piisavad ning et ameti eelkontrollid nende kulude kohta on ebatõhusad, kui need ei ole tõendavate dokumentidega tõendatud; märgib, et amet ei tee hüvitamiste kohta järelkontrolli, mis suurendab veelgi põhjendamatute kulude hüvitamise riski; märgib murega, et amet lubas mitmeid hüvitisi kulude eest, mida koostööd tegevad riigid taotlesid, vaatamata sellele, et viimased ei esitanud ameti osutatud ja nõutud tõendeid; võtab ameti vastuse põhjal teadmiseks, et asjaomased koostööd tegevad riigid esitasid üksikasjalikke kulusid tõendavad dokumendid; palub ametil edaspidi selgelt märkida, milliseid tõendavaid dokumente ta nõutavate tõenditena aktsepteerib; palub lisaks, et amet hüvitaks ainult õiguslikult põhjendatud kulud; ootab, et amet võtaks kiiresti kasutusele kulude hüvitamise põhjaliku järelkontrolli ja annaks eelarve täitmisele heakskiidu andmise eest vastutavale institutsioonile selles valdkonnas tehtud edusammudest aru 2020. aasta juuniks;
32.

märgib, et ühisettevõttel on praegu 16 juhti ja 193 tuumikpartnerit (sh 50 VKEd) ning välja on kuulutatud üheksa projektikonkurssi, mille eesmärk on eraldada ülejäänud rahalised vahendid teistele partneritele; märgib, et neist projektikonkurssidest kaheksa puhul on hindamisetapp lõppenud ja 27 riigist on välja valitud 560 partnerit (neist 31 % on VKEd, kellele eraldatakse 25 % rahalistest vahenditest);
märgib, et kontrollikoja aruande kohaselt peaksid ajutistel töötajatel olema (vastavalt Euroopa Parlamendi ja nõukogu direktiivile 2008/104/EÜ ( 5 ) ja Portugali tööõigusele) samad töötingimused kui neid kasutava organisatsiooni otse palgatud töötajatel; märgib siiski, et asjassepuutuvates lepingutes ei nõutud, et ajutist tööd pakkuvad bürood nimetatud tingimusi järgiksid, ning puuduvad tõendid selle kohta, et keskus oleks ise oma otse värvatud töötajate töötingimusi ajutiste töötajate omadega võrrelnud, mis kahjustab ohutuid ja prognoositavaid töötingimusi ning tekitab kohtuvaidluste ja keskuse mainega seotud riske; märgib, et keskuse vastuse kohaselt viidatakse keskuse ja ajutist tööd pakkuva büroo vahelises lepingus keskuse kohustusele järgida kõiki kohaldatavate õigusaktide aspekte ning et nimetatud lepingu kohaselt on see pool, kellel on kohtuvaidluse oht, ajutist tööd pakkuv büroo; rõhutab siiski, et seda tüüpi olukorraga kaasnevad keskuse jaoks endiselt suured maineriskid; väljendab heameelt asjaolu üle, et keskus hindab ümber oma ajutiste töötajate kasutamise poliitika, nii et see poliitika põhineks kooskõlas keskuse tegevusvajaduste ja õigusraamistikuga rohkem selle liikmesriigi õigusel, kus keskus asub; palub keskusel oma ajutiste töötajate töötingimusi analüüsida ning tagada, et need oleksid kooskõlas liidu ja riikliku tööõigusega; palub, et keskus annaks eelarve täitmisele heakskiidu andmise eest vastutavale institutsioonile 2020. aasta juuniks saavutatust aru;
159.

märgib, et pärast avalikku pakkumismenetlust alustas 1. jaanuaril 2019 tegevust parlamendi uus reisibüroo; märgib, et reisibüroo nädalavahetusel kättesaadava kõnekeskuse kasutamine on piiratud, sest ei hõlma kõiki reisibüroo kasutatavaid ettevõtteid; taunib asjaolu, et parlamendiliikmetel on olnud reisibüroo kõnekeskusesse helistamisel raskusi nii tööajal kui ka väljaspool seda; taunib büroo piiratud lahtiolekuaegu, eelkõige asjaolu, et see on reede pärastlõunal suletud, välja arvatud reede pärastlõuna enne Strasbourgi istungit, mis piirab suurel määral parlamendiliikmete suutlikkust tõhusalt töötada; nõuab kättesaadavuse parandamist; nõuab lihtsa ja kasutajasõbraliku kaebuste esitamise mehhanismi kohustuslikku rakendamist, et lahendada probleemid kiiresti; taunib büroo aeglast reageerimist piletitaotlustele; peab täielikult vastuvõetamatuks, et reisibüroo pakutavad piletid ei ole alati kõige soodsamad (need on sageli kallimad kui internetist leitavad piletihinnad) ja parlamendiliikmete reisikulude hüvitamisel esineb märkimisväärset hilinemist; kutsub finantsküsimuste peadirektoraati üles tegema reisibüroo teenuste kohta rahulolu-uuringut ning esitama tulemused hiljemalt 30. juuniks 2020, et teavitada kliente finantsküsimuste peadirektoraadi ja parlamendi reisibüroo korraldusest ja vastutusest; nõuab tungivalt, et uus reisibüroo teeks rahulolu-uuringu tulemustest järeldused ja viiks sisse vastavad parandused;
23.

võtab rahuloluga teadmiseks, et 2018. aasta novembris viis amet lõpule haldusnõukogu ja nõuanderühmade liikmete huvide konfliktide ennetamise ja haldamise uue eeskirja rakendamise, mille kohaselt nimetatud isikud esitavad igal aastal huvide deklaratsioonid, mida hindavad haldusnõukogu esimees ja vajaduse korral vastavate nõuanderühmade esimehed ameti toetusel; on rahul huvide deklaratsioonide uute vormide vastuvõtmisega, millele eelnes nende avaldamine ameti veebisaidil; märgib, et amet on kehtestanud oma töötajate huvide konfliktide ennetamise ja lahendamise eeskirja; märgib, et 2018. aastal esitasid kõik töötajad huvide deklaratsioonid, millest 31-s (st 20 % töötajatest) deklareeriti huvide olemasolu; viimaseid hindasid deklarantide otsesed ülemused, ning kolme töötaja puhul (2 % töötajatest) võeti meetmeid võimaliku huvide konflikti ohu vähendamiseks; peab siiski kahetsusväärseks, et uut huvide deklaratsiooni vormi ei ole kohaldatud tegevjuhtkonna suhtes; võtab kahetsusega teadmiseks, et tegevdirektor peab deklareerima üksnes huvide konfliktide puudumist; märgib, et 2018. aasta juunis võttis haldusnõukogu vastu ameti otsuse rikkumisest teatamist käsitlevate suuniste kohta; märgib, et ameti vastuse kohaselt ei ole neil õiguslikku kohustust avaldada ameti haldusnõukogu liikmete elulookirjeldused; rõhutab sellega seoses, et liidu ametid peaksid olema läbipaistvusküsimustes eeskujuks, ning kutsub haldusnõukogu liikmeid üles avaldama oma elulookirjeldused ameti veebisaidil;
3.

märgib, et ühisettevõtte eesmärke ei olnud võimalik tavapäraste liidu vahenditega saavutada; märgib, et ühisettevõttel on olnud struktureeriv mõju, sest see toob sektorid ja osalejad uute väärtusahelate kasutuselevõtuks kokku, ning see on suurendanud investeeringuid biotoorainel põhinevate tööstusharude uuenduste arendamisse; märgib lisaks, et ühisettevõtte ülesanne on rakendada innovatsiooni ja teadusuuringute strateegilist tegevuskava, mille on välja töötanud BTK ja heaks kiitnud komisjon;
9.

märgib murega, et ametil on raske kvalifitseeritud töötajaid tööle võtta, ligi tõmmata ja tööl hoida, ning et selle peamised põhjused on väljakuulutatud ametikohtade liigid, nimelt lepinguliste töötajate kohad, ja Kreekas ameti töötajate palkadele kohaldatav madal paranduskoefitsient; märgib siiski rahuloluga, et amet on rakendanud oma atraktiivsuse suurendamiseks mitmeid sotsiaalmeetmeid;
B.

arvestades, et kontrollikoda märkis oma aruandes Euroopa Kindlustus- ja Tööandjapensionide Järelevalve eelarveaasta 2018 raamatupidamise aastaaruande kohta (edaspidi „kontrollikoja aruanne“), et ta sai piisava kindluse selle kohta, et asutuse raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
20.

võtab teadmiseks pingutused, mida amet on teinud selleks, et tagada kulutõhus ja keskkonnasõbralik töökeskkond; kahetseb, et ametil ei ole süsinikdioksiidi kompensatsiooni süsteemi, kuid võtab ameti vastuse põhjal teadmiseks, et sellises süsteemis osalemise kulusid ei ole võimalik katta ameti piiratud rahaliste vahenditega; võtab teadmiseks, et amet julgustab oma töötajaid kasutama heitkoguste vähendamiseks ühistransporti;
28.

rõhutab, et ühisettevõtte eesmärk on saavutada ühtne Euroopa raudteepiirkond ning parandada liidu raudteesüsteemi atraktiivsust ja konkurentsivõimet; juhib tähelepanu sellele, et raudteetranspordil on keskne roll tulevastes liidu meetmetes, mille eesmärk on edendada üleminekut vähese heitega liikuvusele ja võidelda negatiivsete välismõjudega; rõhutab, et ühisettevõttele tuleb anda rahalised ja materiaalsed vahendid ning personal, mida ta vajab, et saavutada need põhieesmärgid ja aidata kaasa transpordi tegelikule ümbersuunaminele;
B.

arvestades, et kontrollikoda märkis oma aruandes agentuuri eelarveaasta 2018 raamatupidamise aastaaruande kohta (edaspidi „kontrollikoja aruanne“), et ta sai piisava kindluse, et agentuuri raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
2.

märgib, et kontrollikoja aruande kohaselt oli tegevuskulude kulukohustustega seotud assigneeringute ülekandmine suur, tulenedes peamiselt ameti tegevuse iseloomust, mis hõlmab mitu kuud ja sageli ühest aastast teise vältavate uuringute rahastamist; võtab teadmiseks, et amet on võtnud kasutusele kavandamismeetmed, et teha järelevalvet vältimatute viivituste üle lepingute sõlmimise, teenuste osutamise ja maksete tegemise vahel; märgib, et ameti vastuse kohaselt oli erinevus esialgse kavandatud summa ja järgmisse eelarveaastasse üle kantud lõpliku summa vahel ligikaudu 10 % ehk lubatud kõikumise piires ning et eelarve kasutamise jälgimise vana rakendus on asendatud uuega; kutsub ametit üles parandama eelarve planeerimist;
37.

rõhutab, et ühisettevõte teeb tähtsat tööd uuenduste kasutuselevõtu kiirendamiseks; tõstab peale selle esile ühisettevõtte rolli süsteemi „U-space“ ulatuslikus arendamises ning tegevuskava koostamises selleks, et võimaldada mehitamata õhusõidukite ohutut kasutuselevõttu ja kasutamist õhuruumi madalamas osas, millel tänapäevane ja kiiresti kasvav sektor põhineb; rõhutab, et ühisettevõttel on oluline roll Euroopa lennuliikluse korraldamise üldkava ajakohastamise ettevalmistamisel, et minna lennunduse tervikliku ja reisijakeskse digiülemineku kaudu üle digitaalsele Euroopa taevale; on seetõttu veendunud, et järgmises mitmeaastases finantsraamistikus tuleks ühisettevõtte rolli tunnustada ja tugevdada;
20.

peab endiselt äärmiselt murettekitavaks, et paljudel poliitika- ja eelarvealases otsustusprotsessis osalevatel liikmesriikide esindajatel on väidetavalt huvide konflikte; palub nõukogul tagada, et liikmesriikide esindajad, kes saavad liidu toetustest isiklikku kasu, ei osaleks toetusega seotud poliitilistes ega eelarvealastes aruteludes ja hääletustel.
21.

väljendab suurt heameelt komitee arutelude üle, mille tulemusel on koostatud üksikasjalik tegevuskava, kuidas komitees ahistamise suhtes täisleppimatust tugevdada, et sellist käitumist mitte kunagi ei tolereeritaks; peab kiiduväärseks ja toetab praegust ahistamis-, rikkumistest teatamise ja distsiplinaarmenetluste läbivaatamise paketti, millega parandatakse mehhanisme, mille kaudu töötajad saavad esitada ametlikke ahistamiskaebusi, ning suurendatakse asjaomaste õiguslike struktuuride stabiilsust; tuletab siiski meelde, et komitee on sellest protsessist parlamendile aruannetes juba aastaid rääkinud, aga konkreetsed meetmed võeti pealtnäha alles nüüd; tunneb heameelt selle üle, et loodi töörühm, kuhu kuuluvad administratsiooni ja personalikomitee esindajad ja mille eesmärk on koguda olukorra parandamiseks võimalikult palju teavet; peab pettumust valmistavaks, et komitee on viimastel aastatel vähe edusamme teinud, ehkki parlament on andnud talle väga konkreetseid soovitusi ja nõudnud, et komitee kehtestaks ahistamisjuhtumitega seotud liikmete jaoks reeglid ja menetlused;
23.

märgib, et 2017. aasta detsembris võttis ühisettevõtte IMI 2 juhatus vastu ühisettevõtte sisekontrolliraamistiku, mis on kooskõlastatud komisjoni kontrolliraamistikuga; märgib, et 2018. aastal keskendus ühisettevõtte IMI 2 sisekontrolli tegevuskava sisekontrolliraamistiku ja läbivaatamise uute põhimõtete rakendamisele ning sisekontrollikeskkonna struktuuri arendamisele; märgib, et vastu võeti uued tegevussuunised kontrollisüsteemi rakendamise ja tõhususe mõõtmise kohta;